Sillasammas
Sillasammas on silla tarind, mis hoiab sildeehitist vajalikus asendis ja edastab koormuse pinnasele. Sillasammas koosneb vundamendist ning sambakehast ja -peast. Sillasambaid tehakse betoonist, raudbetoonist või puidust, harvemini kivist või terasest. Sillasambaid liigitatakse kalda- ja jõesammasteks. Kaldasambad on silla äärmised sambad ja jõesambad on silla vahesambad.